Adei Ad

Adei Ad (hebraisk: עדי עד, betydning For alltid) er en israelsk bosetning på Vestbredden. Bosetning ligger like ved Shvut Rachel. Bosetningen ble etablert i 1998 av en gruppe Yeshiva-studenter i Shvut Rachel.

Bosetningen er kontroversiell både på grunn av beliggenheten og på grunn av aktivitetene til bosetningens medlemmer.

I 2015 fremmet menneskerettighetsorganisasjonen Yesh Din en begjæring på vegne av fire palestinske lokalsamfunn til israelske myndigheter om at Adei Ad måtte rives, fordi den var ulovlig etablert. På det tidspunktet hadde tallet på begjæringer om å fjerne Adei Ad, allerede kommet opp i 150 siden 1998. De statlige myndighetene responderte i 2015 med et utkast til vedtak om å erklære Adei Ad for lovlig.

Bosetterne fra Adei Ad har også gjort seg bemerket ved å angripe palestinske bønder i forbindelse med oliveninnhøstningen; den israelske staten har flere ganger kunngjort at militæret har fått ordre om å beskytte de palestinske bøndene og om nødvendig bruke våpen mot bosetterne fra Adei Ad. Det har vært flere tilfeller av at unge menn fra Adei Ad har angrepet israelske soldater i tjeneste under olivenhøsten.

 Referanser 

Kategori:Israelske bosetninger på Vestbredden
Kategori:Bosetninger etablert i 1998
Kategori:1998 i Asia
Kategori:Guvernementet Ramallah og al-Bireh